b'\n_START_ARTICLE_\nMario Mori\n_START_SECTION_\n\xc5\xbdivljenjepis\n_START_PARAGRAPH_\n16. maja 1939 se je rodil v Postojni, ki je takrat spadala pod Tr\xc5\xbea\xc5\xa1ko pokrajino; njegov o\xc4\x8de je tu namre\xc4\x8d slu\xc5\xbeboval kot vojak. Diplomiral je v Rimu na klasi\xc4\x8dnemu liceju Virgilio in nato leta 1965 zaklju\xc4\x8dil \xc5\xa1e \xc5\xa1olanje na Voja\xc5\xa1ki akademiji v Modeni, nakar je bil imenovan za poro\xc4\x8dnika karabinjerjev. _NEWLINE_Sprva je bil poveljnik \xc4\x8dete 4. karabinjerskega bataljona v Padovi, nato pa je leta 1968 prevzel poveljstvo Poro\xc4\x8dni\xc5\xa1tva Villafranca di Verona. Med letoma 1972 in 1975 je bil dodeljen Informativni obrambni slu\xc5\xbebi (SID), nato pa je bil za tri leta dodeljen mobilni radijski enoti v Neaplju. _NEWLINE_16. marca 1978, ko je bil ugrabljen Aldo Moro, je bil imenovan za poveljnik protikriminalne sekcije Operativnega oddelka v Rimu, s \xc4\x8dimer se je pri\xc4\x8dela njegova ve\xc4\x8dletna kariera proti organiziranemu kriminalu. V tem \xc4\x8dasu je sodeloval pri aretaciji ve\xc4\x8d zloglasnih kriminalcev: Barbara Balzerani, Luciano Seghetti, Remo Pancelli, Francesco Piccioni, Walter Sordi, Pietro Mutti, Fabrizio Zani in drugih._NEWLINE_Leta 1986 je kon\xc4\x8dal dvoletni mandat v General\xc5\xa1tabu karabinjerjev, bil povi\xc5\xa1an v podpolkovnika in prevzel poveljstvo nad 1. karabinjersko skupino Palermo (Gruppo carabinieri Palermo 1); na tem polo\xc5\xbeaju je ostal do septembra 1990. V tem \xc4\x8dasu se je dodobra seznanil z delovanjem mafije ter delovanju proti njej. _NEWLINE_Decembra 1990 je bila ustanovljena Raggruppamento Operativo Speciale kot osrednja preiskovalna slu\xc5\xbeba karabinjerjev in Mori je bil eden izmed ustanoviteljev enote. Avgusta 1992 je postal prvi namestnik poveljnika (s \xc4\x8dinom polkovnika) in leta 1998 je bil povi\xc5\xa1an v brigadnega generala ter bil imenovan za poveljnika celotne enote. V \xc4\x8dasu, ko je bil Mori \xc5\xa1e namestnik poveljnika, je bil vpleten v \xc5\xa1kandal okoli aretacije mafijskega \xc5\xa1efa Salvatoreja Riineja, ko agenti ROS nisi takoj preiskovali njegovega stanovanja po aretaciji, pri \xc4\x8demer so tudi stanovanje za ve\xc4\x8d ur pustili nenadzorovano._NEWLINE_Leta 1999 je bil Mori imenovan za poveljnika Karabinjerske \xc4\x8dastni\xc5\xa1ke \xc5\xa1ole (Scuola ufficiali carabinieri) (isto\xc4\x8dasno so iz ROS odstranili ve\xc4\x8d njegovih najbli\xc5\xbejih sodelavcev), kjer je ostal vse do januarja 2001, ko je postal poveljnik Karabinjerske regije Lombardija (Regione carabinieri Lombardia). Na tem polo\xc5\xbeaju je ostal vse do 1. oktobra 2001, ko se je upokojil iz aktivne karabinjerske slu\xc5\xbebe. _NEWLINE_Na dan upokojitve pa je bil Mori imenovan za prefekta in direktorja SISDE, civilne obve\xc5\xa1\xc4\x8devalne slu\xc5\xbebe; slu\xc5\xbebo je prevzel po teroristi\xc4\x8dnih napadih 11. septembra istega leta v ZDA, tako da je bila slu\xc5\xbeba usmerjena v iskanje posameznikov in skupin, ki so bile usmerjene proti Italiji, zahodnim dr\xc5\xbeavam in bile povezane oz. simpatizirale s Al Kaido. Od poletja 2008 je Mori svetovalec za javno varnost rimskega \xc5\xbeupana Giannija Alemanna. _NEWLINE_Trenutno Moriju, skupaj s polkovnikom Maurom Obinum, sodijo pred palermskim sodi\xc5\xa1\xc4\x8dem zaradi obto\xc5\xbeb glede sodelovanja in omogo\xc4\x8danja mafiji, saj naj bi leta 1995 onemogo\xc4\x8dil aretacijo Bernarda Provenzana. Na sojenju se je izkazalo, da je Mori (skupaj z drugimi karabinjerskimi \xc4\x8dastniki) bil vpleten v dogovarjanje z mafijci, pri \xc4\x8demer karabinjerji vztrajajo, da je bil to le del taktike, s katerimi so pri\xc5\xa1li do mafijskih \xc5\xa1efov.'